’n lyf weet nie van reguit lyne nie | mnr.muller
’n lyf weet nie van reguit lyne nie
Posted on September 21, 2011 by mnr.muller	Standard
“’n Lyf weet nie van reguit lyne nie” hoor ek een van die ander tekenaars sê.
Opslag besef ek my gekrap is nog ver van vloeiende vroulike volumes af.
Filed under Tekeninge and tagged naakstudie, potlood, skets, vrou |	1 Kommentaar
François on September 23, 2011 om 1:34 nm said:
Jou “gekrap” het sy hoeke maar oor die vroulikheid van jou figure hoef jy nie te twyfel nie. Beïndruk!
Wat my opval is dat julle modelle blykbaar ‘n wye reeks van ouderdomme verteenwoordig. Waar kom hulle vandaan? Vrywilligers wat dit doen vir die liefde van kuns. Self kunstenaars? Mense wat ‘n paar rande wil verdien? Pik se hoewe onder hamer | Netwerk24
23 Augustus 2019 05:30
Die kleinhoewe van wyle oudmin. Pik Botha in Heatherdale in Akasia in Pretoria-Noord word op 31 Augustus gesamentlik deur Bernardi Auctioneers en Villa Yukisan Eiendomme op ’n veiling verkoop.
Dié prima landbougrond van 20 480 m² sluit in verbeterings van 2 278 m², omring deur ’n sub-tropiese tuin.
Die verbeterings behels drie woonhuise en verskeie woonstelle en buitegeboue.
Die subtropiese tuin en huis van wyle oudmin. Pik Botha op ’n kleinhoewe in Akasia in Pretoria-Noord. Bernardi Auctioneers en Villa Yukisan Eiendomme veil dit gesamentlik op.
Die hoofhuis op die eiendom het vier slaapkamers, waarvan een ’n aansluitende badkamer het, nog twee badkamers, ’n kombuis met ’n opwaskamer en ’n buite-waskamer, ’n onderdak-patio met uitsigte op die tuin, ’n swembad en ’n onthaalarea. Langsaan die hoofhuis is ’n rehabilitasiekamer met ’n plonspoel.
Die tweede huis is ’n groot dubbelverdiepinghuis met vier slaapkamers, twee badkamers, ’n oopplan-sitkamer, ’n eetkamer, ’n sonkamer, ’n kombuis, stoorkamers, soldervertrekke en ’n oop balkon.
Die ruim binnekant van die hoofhuis. Die meubels en ander inhoud op die foto is nie beskikbaar op die veiling nie.
Die derde blyplek behels Botha se kothuis met ’n sentrale oopplan-biblioteek/onthaalarea met twee groot woonstelle aan elke kant.
Daar is ook ’n dubbele hoofhek met ’n woonstel by die hek, werkerskothuise, stalle, ’n pomphuis, ’n boorgat en ’n diesel-kragopwekker-aanleg.
Weens die grootte van die eiendom, is daar tientalle moontlike gebruike indien daar vir die vereiste soneringsregte aansoek gedoen word.
Dit sluit in ’n toevlugsoord/dagspa, ’n residensiële, aftree- of leefstylontwikkeling en as ’n plek van onderrig, heling of aanbidding.
Die veiling word op 31 Augustus om 12:00 op die perseel te Berglaan 170, Heatherdale Landbouhoewes, Akasia, gehou.
Die afslaers het ook opdrag gekry om die oorblywende los bates om 10:00 op te veil, onder meer staalrakke, ’n verskeidenheid van algemene en naslaanboeke en ’n versameling van muurgemonteerde jagtrofeë.
Fica-dokumente word vereis vir registrasie en vir eiendomstoegang.
Vir meer besonderhede, asook gedetailleerde foto’s, besoek www.bernardiauctioneers.co.za of bel vir Carl Bernardi by 082 445 1128 of 012 430 6914/5.
Meer oor: Pik Botha | Pretoria-Noord | Veiling | Kleinhoewe
Nóg van Pik se skatte gaan opgeveil word